text: Biljagt endte i vold
  21 april 2012 kl. 09.56
  Maskerede mænd jagtede fredag aften et yngre par i bil. Jagten endte med vold mod den yngre mand.
  Et yngre par kørte fredag aften på landevejen mellem Ribe og Skærbæk, da de blev chikaneret af en bagvedkørende bil. Parret forsøgte med bremselygterne at få bil til at holde afstand, men det resulterede i, at bilen kørte tæt op på siden af parret og ind foran dem. 
  I bilen sad to unge mænd maskeret med en hvid elefanthue. De blev ved med at ckikanere parret, der ved ankomsten til Skærbæk stoppede for at få chikaneriet til at høre op. Det resulterede imidlertid i slag og spark til det yngre mand. 
  De to overfaldsmænd var hhv. 18 og 20 år. De er begge sigtet for vold. Den 20-årige er rockerrelateret og var prøveløsladt for vold. Han bliver lørdag fremstillet i grundlovsforhør.
  